Document ID: /roh_data/filtered/Laws_Sagogn.jsonl.gz/74

Cuntegn
I.	Disposiziuns generalas	3
II.	Lubientschas	3
III.	Uras d’avertura	5
IV.	Taxas	5
V.	Disposiziuns penalas, mieds legals	6
VI.	Disposiziuns finalas	6
Disposiziuns generalas
A basa dalla Lescha d’ustria dil cantun Grischun (LU) dils 7 da zercladur 1998 e da sias disposiziuns executivas, approbadas dalla Regenza ils 22 da december 1998, relai la vischnaunca da Sagogn la suandonta lescha d’ustria.
Lubientschas
Uras d’avertura
Taxas
Disposiziuns penalas, mieds legals
Disposiziuns finalas
Rimnada sistematica
da dretg communal
dalla vischnaunca da Sagogn
Nummera
8500.01
Tetel
Lescha d’ustria
Ediziun
Ediziun dils 29.11.1999

Revisiun dils 03-04-1992
Ediziun dils 21-03-1980
Valeivel
01.01.2000 - translatau
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter. Quei ei ina translaziun dalla lescha approbada tudestga e mo in mied da consultaziun.

Davosa correctura informala 10.03.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter. Quei ei ina translaziun dalla lescha approbada tudestga e mo in mied da consultaziun.

Davosa correctura informala 10.03.2024 tras Thomas Candrian
Cumpetenza
art. 1
Cumpetenza
La suprastonza communala ei cumpetenta da dar, da midar e da retrer ina lubientscha tenor la LU. 
Controlla
art. 2
Controlla
La suprastonza communala controllescha che las disposiziuns legalas davart la restauraziun ed il commerci en detagl cun vinars vegnien risguardadas.  
Damondas dad arver ni surprender in menaschi da restauraziun 
art. 3
Damondas dad arver ni surprender in menaschi da restauraziun 
Damondas per ina lubientscha tenor art. 3 al. 1 LU ston vegnir inoltradas alla suprastonza communala silmeins in meins avon ch’ins vul arver ni surprender in menaschi da restauraziun. En cass specials sa la suprastonza communala scursanir quei termin. 

La damonda sto cuntener las suandontas indicaziuns:

las persunalias e l’adressa dalla persuna autorisada 
l’indicaziun exacta dil menaschi da restauraziun
l’indicaziun exacta d’eventuals menaschis secundars.

Alla damonda eis ei d’aschuntar:

in extract dil register penal
ina confirma cun suttascripziun tenor art. 5 al. 3 LU. 
Damondas per il commerci en detagl cun vinars 
art. 4
Damondas per il commerci en detagl cun vinars 
Damondas da lubientscha per il commerci en detagl cun vinars ein d’inoltrar ad uras cun il formular ufficial agl Uffeci per economia e turissem dil cantun Grischun.

Ils formulars corrispundents san ins retrer dall’administraziun communala.
Damondas per realisar occurrenzas  
art. 5
Damondas per realisar occurrenzas  
Mintga uniun cun sedia en vischnaunca ha il dretg da duas lubientschas ad onn per realisar atgnas occurrenzas da divertiment. Per uniun ed onn eis ei lubiu da dar sin il pli bia duas permissiuns per occurrenzas publicas. Sin damonda en scret sa la suprastonza communala lubir excepziuns.
Concessiun
art. 6
Concessiun
Sche las premissas legalas ein ademplidas, survegnan las persunas autorisadas la lubientscha en scret avon ch’ellas arvan ni surprendan il menaschi resp. avon ch’ellas realiseschan l’occurrenza.  
Prescripziuns
art. 7
Prescripziuns
La lubientscha sa vegnir colligiada cun cundiziuns, surtut davart il dretg d’access ed il temps da preschientscha da giuvenils sco era davart ils temps d’avertura e la protecziun encunter canera. 
Valeivladad dalla lubientscha 
art. 8
Valeivladad dalla lubientscha 
Las lubientschas per in menaschi da restauraziun e per il commerci en detagl cun vinars ein valeivlas illimitadamein cun resalva da disposiziuns cuntrastontas. La lubientscha scada cun:

la mort ni la renunzia dalla persuna che ha survegniu la lubientscha 

la liquidaziun dil menaschi

la retratga dalla lubientscha
Uras d’avertura
art. 9
Uras d’avertura
Ils menaschis da restauraziun san fixar las uras d’avertura tenor agen pareri.  

Occurrenzas sin intschess public vegnan lubidas tochen las 03.00.
Taxas per la lubientscha
art. 10
Taxas per la lubientscha
Per dar ina lubientscha vegnan las suandontas taxas incassadas:

per menaschis da restauraziun fr. 250.-

per il commerci en detagl cun vinars: tenor LU e sias disposiziuns executivas 

per occurrenzas: fr. 50.- tochen fr. 300.-; mintga uniun cun sedia en vischnaunca ha il dretg da 2 lubientschas gratuitas ad onn. 

Cun fixar las taxas el cass singul eis ei da risguardar a moda adequata ils cuosts administrativs sco era igl interess e las pusseivladads economicas dalla persuna obligada da pagar taxas. 
Taxas specialas
art. 11
Taxas specialas
Per ulteriurs acts ufficials sco controllas extraordinarias da singuls menaschis ni da singulas occurrenzas vegn ei incassau ina taxa speciala da fr. 50.- tochen fr. 200.-.
Cuntravenziuns
art. 12
Cuntravenziuns
Cuntravenziuns e surpassaments da quellas disposiziuns e dalla LU e da sias disposiziuns executivas vegnan admonidas dall’autoritad communala cumpetenta ni castigiadas cun ina multa da fr. 100.- tochen fr. 2000.-, nun che las disposiziuns penalas dil dretg federal vegnien applicadas. 

En cass da regl da far gudogn ei l’autoritad che decida buca ligiada alla summa maximala da fr. 2000.-.
Dretg da recuors
art. 13
Dretg da recuors
Encunter las mesiras e disposiziuns penalas dalla suprastonza communala ed encunter las disposiziuns dil departament cumpetent san ins recuorer enteifer 20 dis alla Dertgira administrativa dil cantun Grischun. 
Disposiziuns executivas
art. 14
Disposiziuns executivas
La suprastonza communala sa relaschar disposiziuns executivas.
Entrada en vigur
art. 15
Entrada en vigur
La lescha presenta entra en vigur igl 1. da schaner 2000, suenter ch’ella ei vegnida approbada dalla radunonza communala ils 29 da november 1999. Sin quei termin vegnan tut las disposiziuns cuntradictorias, surtut la lescha d’ustria dalla vischnaunca da Sagogn dils 8 d’avrel 1980, abrogadas. 
Ediziun approbada dalla Suprastonza communala ils
-
Ediziun approbada dalla Radunonza communala ils
29.11.1999
Ediziun approbada dalla Regenza dil cantun GR ils
-
Lescha d’ustria
Rimnada sistematica da dretg communal		Pagina 0 da 4
Lescha d’ustria
Rimnada sistematica da dretg communal		pagina 5 da 6
Lescha d’ustria – Disposiziuns penalas, mieds legals	01.01.2000 - translatau
Rimnada sistematica da dretg communal		pagina 5 da 6